Njia mbalimbali za kuimarisha biashara nchini Kenya

NJIA MBALI MBALI ZA KUIMARISHA BIASHARA NCHINI KENYA 

Kwanza, biashara ni uti wa mgongo wa taita lotote lile ili iendelee mbele. Mojawapo ya njia hizo ni kuwa kuwepo kwa amani katika nchi yetu ya Kenya. Serikali yetu ina jukumu kuu la kuwalinda wafanyabiashara. Kukiwa na amani, tutuaweza  kuvutia wanabiashara mbalimbali kutoka kila pembe ya dunia. 

Pili, wananchi wanafaa kuelezwa umuhimu wa kufanya biashara. Serikali ina jukumu la kuelimisha wananchi umuhimu wa biashara. Zaidi ya hayo, biashara ndio chanzo cha kuendeleza taifa letu. Masomo ya biashara yanafaa yawe ya lazima katika shule zote hapa nchini ili kuimarisha biashara. Hilo litafanya wananchi wawe na mawaidha zaidi kuhusu kuanzisha na kuendeleza biashara.    

Matumizi ya teknolojia ya kisasa ili kuimarisha biashara. Teknolojia ya kisasa ikitumika, kutaweza kuwa na biashara za aina ainati na hivyo kusababisha ongezeko kwa nafasi za ajira hapa nchini na hata kuimarisha uchumi wa nchi yetu. 

Fauka ya hayo, biashara ili kuimarika yafaa miundo msingi pia iimarishwe. Serikali inafaa kujenga barabara ili kusaidia katika usafirishaji wa bidhaa kutoka shambani hadi sokoni au viwandani. Katika sekta ya mawasiliano, yafaa mazungumzo baina ya wafanyabiashara na wanunuzi wa bidhaa yaweze kutendeka bila udanganyifu wowote, hili litaletea uimarishaji wa biashara. 

Licha ya hayo,serikali ina jukumu la kukopesha na kuwainua wanabiashara ibuka vijijini. Wafanyabiashara wakiinuliwa wataweza kulipa ushuru na hivyo basi kuimarisha uchumi wa nchi.  

Aidha, kiwango cha ushuru kinachotozwa wafanyabiashara kinafaa kupunguzwa. Hali itachangia katika kuwavutia watu wengi kufanya biashara na hivyo basi kuendeleza uchumi wetu wa nchi.